作者:劉時中
標題:中呂・朝天子邸萬戶席上
內容:柳營，月明，聽傳過將軍令。高樓鼓角戒嚴更，臥護得邊聲靜。橫槊吟情，投壺歌興，有前人舊典型。戰爭，慣經，草木也知名姓。《虎韜》，《豹韜》，一覽胸中了。時時拂拭舊弓刀，卻恨封侯早。夜月饒歌，春風牙纛，看團花錦戰袍。鬢毛，未雕，誰便道馮唐老？同文子方、鄧永年泛洞庭湖，宿鳳凰臺下月明，浪平，看遠岸秋沙淨。輕舟漾漾水澄澄，天水明如鏡。范蠡歸舟，張騫遊興，在漁歌三四聲。耳清，體輕，漫不省乾坤剩。舞者，唱者，滿酌金荷葉。珠圍翠繞盡豪奢，銀燭消殘夜。玉箸冰絲，金盤涼蔗，把平生幽憤寫。笑些，俏些，賽一道鴛鴦社。有錢，有權，把斷風流選。朝來街子幾人傳，書記還平善。兔走如稜，烏飛如箭，早秋霜兩鬢邊。暮年，可憐，乞食在歌姬院。耍些，笑些，休放瓊花謝。春風無與比奇絕，照眼明香雪。琪樹瑤林，寒光相射，爭教人容易舍。醉也，去也，更得得捱今夜。餞別，去也，淚滴滿金蕉葉。西風錦樹老了胡蝶，滿眼黃花謝。今日離筵，明朝客舍，把驪駒莫放徹。醉者，飽者，免孤負重陽節。粉光，雪香，是水月觀音像。三生夢繞錦鴛鴦，一味風流況。坐上閒情，樽前清唱，是司空也斷腸。月涼，夜長，心事滿流蘇帳。近來，越呆，能捻幫窮□怪。從人ㄋ噪放狂乖，不似今番煞。海樣情緣，天來歡愛，罄山貲不當災。好杯，放開，大打算風魔債。願天，可憐，乞個身長健。花開似錦酒如川，日日西湖宴。楊柳宮眉，桃花人面，是平生未了緣。過船，醉眠，還不迭風流願。畫船，綺筵，紅翠鄉中宴。荷花人面兩嬋娟，花不如人面。錦繡千堆，繁華一片，是西湖六月天。扣舷，採蓮，怕什麼鴛鴦見。癭瓢，帶糟，將甕裡浮蛆舀。氳氳雙頰絳雲潮，春色添多少。稚子牽衣，山妻迎笑，急投床腳健倒。醉了，睡好，醉鄉大人間小。